
86 DR.30.9.2003 
 

Datuk Dr. Leo Michael Toyad:  Terima kasih, Yang Berhormat.  Kalau kita ingin 
perdebatkan ini, boleh sepanjang hari, menyatakan ulama di sini dan di sana. 

Timbalan Yang di-Pertua [Dato' Haji Muhamad bin Abdullah]:  Ya,  Multaqa.  
Itulah dia. 

Datuk Dr. Leo Michael Toyad:  Tetapi yang pentingnya  kita  telah menyatakan di 
sini bahawa kita tidak menyokong mana-mana tindakan yang melibatkan mangsa-mangsa 
yang tidak bersalah.  Izinkan saya, saya pun juga seorang yang beragama Kristian, kita 
faham mana-mana orang yang membunuh, kita tidak menggalakkan, mana-mana 
pembunuhan, mana-mana agama pun telah menyatakan ini.  Jadi, saya tidak mahu 
mengatasi batas, Tuan Yang di-Pertua.  Sekian, sahaja.   

Kita sedang membincangkan di peringkat ya!  Yang Berhormat bagi Keningau 
yang telah mengaitkan negara dengan keganasan, iaitu adalah dimaklumkan bahawa 
dalam bulan September 2002, Kumpulan Pemantau Jawatankuasa Sekatan atau The 
Monitoring Group of Afghan  Section Committee yang ditubuhkan oleh Majlis Keselamatan 
PBB, dalam laporan keduanya telah satu carta di lampiran 4, yang mengaitkan Al-Qaeda 
dengan Barisan Nasional melalui Barisan Pembebasan Islam. 

Tujuh organisasi dan parti politik lain di Malaysia seperti Angkatan Perpaduan 
Ummah, Kongres India Muslim Malaysia, Angkatan Belia Islam Malaysia, Malaysian Islamic 
Youth Movement, Islamic Front Malaysia, Front Malaysia Islamic Council, Parti Islam 
SeMalaysia dan turut dikaitkan dengan Al-Qaeda melalui MILF.  Sumber tersebut dipetik 
daripada buku yang ditulis oleh seorang Rohan Gunaratna dan buku ini hanya mendakwa 
bahawa BN dan tujuh organisasi lain ini, di Malaysia mempunyai perkaitan ideologi dan 
politik dengan MILF.  Dalam perenggan berasingan pula, buku ini telah menyatakan 
bahawa MILF mempunyai hubungan dengan Al-Qaeda.   

Namun demikian, laporan kedua kumpulan pemantau berkenaan ini telah 
membuat tafsiran keseluruhan, a general approach dalam satu  kata dan mengaitkan 
organisasi-organisasi Malaysia berkenaan dengan Al-Qaeda melalui MILF.  Ekoran dari 
rujukan yang tidak berasas ini, Kerajaan Malaysia melalui pegawai perwakilan tetap 
Malaysia di PBB di New York telah mengemukakan satu surat bantahan kepada Pengerusi 
Jawatankuasa Resolusi 1267 Majlis Keselamatan dan PBB pada 7 Oktober 2002.   

Malaysia telah membantah sekeras-kerasnya dakwaan tersebut yang didapati 
telah menjejaskan reputasi Kerajaan Malaysia.  Malaysia juga mengambil kesempatan 
tersebut dengan menjelaskan pendirian tegas serta komitmen Malaysia dalam menangani 
keganasan antarabangsa.  Jadi, berikutan itu pada 8 Januari 2003, Jawatankuasa Resolusi 
1267, Majlis Keselamatan PBB berkenaan secara rasminya menarik balik carta di lampiran 
4 tersebut dan keputusan ini diikuti dengan pengesahan dari Majlis Keselamatan PBB. 
Lampiran 4 yang mengandungi carta kontroversi ini telah dikeluarkan dari semua terbitan 
laporan kedua tersebut, termasuk laporan yang disiarkan di laman web Majlis Keselamatan 
PBB. 

Tuan Yang di-Pertua, mengenai isu tuntutan bertindih terhadap negara jiran kita, 
iaitu Keningau telah menyentuhkan tentang kejayaan Malaysia menyelesaikan isu bertindih 
ke atas Pulau Sipadan dan Ligitan di Sabah, Yang Berhormat bagi Bukit Mas telah 
membangkitkan isu berkaitan tuntutan Brunei ke atas Limbang.  Yang Berhormat bagi 
Keningau menyentuh perkara-perkara mengenai Pulau Sipadan dan Ligitan.   

Kementerian Luar Negeri sentiasa berusaha mengendalikan masalah tuntutan 
wilayah bertindih antara Malaysia dengan negara-negara jiran melalui saluran diplomatik, 
perbincangan dua hala dan melalui saluran undang-undang antarabangsa.  Ini bagi kita 
memastikan kedaulatan dan kepentingan negara kita dipelihara dan dipertahankan, 
seterusnya mengekalkan hubungan baik dengan negara-negara jiran kita. 

Ahli-ahli Yang Berhormat, kejayaan Malaysia dalam kes Pulau Sipadan dan Ligitan 
adalah hasil kerjasama dan dedikasi agensi-agensi Kerajaan Persekutuan dengan Kerajaan 
Negeri Sabah serta usaha gigih dan komitmen tinggi para penyelidik tempatan dan 
penasihat antarabangsa yang telah diselaraskan sebagai satu pasukan.  Ahli-ahli Yang 
Berhormat, keupayaan Malaysia dalam menguruskan masalah tuntutan bertindih melalui 



Datuk Dr. Leo Michael Toyad: Terima kasih, Yang Berhormat. Kalau kita ingin perdebatkan ini, boleh sepanjang hari, menyatakan ulama di sini dan di sana. Timbalan Yang di-Pertua [Dato' Haji Muhamad bin Abdullah]: Ya, Multaqa. Itulah dia. Datuk Dr. Leo Michael Toyad: Tetapi yang pentingnya kita telah menyatakan di sini bahawa kita tidak menyokong mana-mana tindakan yang melibatkan mangsa-mangsa yang tidak bersalah. Izinkan saya, saya pun juga seorang yang beragama Kristian, kita faham mana-mana orang yang membunuh, kita tidak menggalakkan, mana-mana pembunuhan, mana-mana agama pun telah menyatakan ini. Jadi, saya tidak mahu mengatasi batas, Tuan Yang di-Pertua. Sekian, sahaja. Kita sedang membincangkan di peringkat ya! Yang Berhormat bagi Keningau yang telah mengaitkan negara dengan keganasan, iaitu adalah dimaklumkan bahawa dalam bulan September 2002, Kumpulan Pemantau Jawatankuasa Sekatan atau The Monitoring Group of Afghan Section Committee yang ditubuhkan oleh Majlis Keselamatan PBB, dalam laporan keduanya telah satu carta di lampiran 4, yang mengaitkan Al-Qaeda dengan Barisan Nasional melalui Barisan Pembebasan Islam. Tujuh organisasi dan parti politik lain di Malaysia seperti Angkatan Perpaduan Ummah, Kongres India Muslim Malaysia, Angkatan Belia Islam Malaysia, Malaysian Islamic Youth Movement, Islamic Front Malaysia, Front Malaysia Islamic Council, Parti Islam SeMalaysia dan turut dikaitkan dengan Al-Qaeda melalui MILF. Sumber tersebut dipetik daripada buku yang ditulis oleh seorang Rohan Gunaratna dan buku ini hanya mendakwa bahawa BN dan tujuh organisasi lain ini, di Malaysia mempunyai perkaitan ideologi dan politik dengan MILF. Dalam perenggan berasingan pula, buku ini telah menyatakan bahawa MILF mempunyai hubungan dengan Al-Qaeda. Namun demikian, laporan kedua kumpulan pemantau berkenaan ini telah membuat tafsiran keseluruhan, a general approach dalam satu kata dan mengaitkan organisasi-organisasi Malaysia berkenaan dengan Al-Qaeda melalui MILF. Ekoran dari rujukan yang tidak berasas ini, Kerajaan Malaysia melalui pegawai perwakilan tetap Malaysia di PBB di New York telah mengemukakan satu surat bantahan kepada Pengerusi Jawatankuasa Resolusi 1267 Majlis Keselamatan dan PBB pada 7 Oktober 2002. Malaysia telah membantah sekeras-kerasnya dakwaan tersebut yang didapati telah menjejaskan reputasi Kerajaan Malaysia. Malaysia juga mengambil kesempatan tersebut dengan menjelaskan pendirian tegas serta komitmen Malaysia dalam menangani keganasan antarabangsa. Jadi, berikutan itu pada 8 Januari 2003, Jawatankuasa Resolusi 1267, Majlis Keselamatan PBB berkenaan secara rasminya menarik balik carta di lampiran 4 tersebut dan keputusan ini diikuti dengan pengesahan dari Majlis Keselamatan PBB. Lampiran 4 yang mengandungi carta kontroversi ini telah dikeluarkan dari semua terbitan laporan kedua tersebut, termasuk laporan yang disiarkan di laman web Majlis Keselamatan PBB. Tuan Yang di-Pertua, mengenai isu tuntutan bertindih terhadap negara jiran kita, iaitu Keningau telah menyentuhkan tentang kejayaan Malaysia menyelesaikan isu bertindih ke atas Pulau Sipadan dan Ligitan di Sabah, Yang Berhormat bagi Bukit Mas telah membangkitkan isu berkaitan tuntutan Brunei ke atas Limbang. Yang Berhormat bagi Keningau menyentuh perkara-perkara mengenai Pulau Sipadan dan Ligitan. Kementerian Luar Negeri sentiasa berusaha mengendalikan masalah tuntutan wilayah bertindih antara Malaysia dengan negara-negara jiran melalui saluran diplomatik, perbincangan dua hala dan melalui saluran undang-undang antarabangsa. Ini bagi kita memastikan kedaulatan dan kepentingan negara kita dipelihara dan dipertahankan, seterusnya mengekalkan hubungan baik dengan negara-negara jiran kita. Ahli-ahli Yang Berhormat, kejayaan Malaysia dalam kes Pulau Sipadan dan Ligitan adalah hasil kerjasama dan dedikasi agensi-agensi Kerajaan Persekutuan dengan Kerajaan Negeri Sabah serta usaha gigih dan komitmen tinggi para penyelidik tempatan dan penasihat antarabangsa yang telah diselaraskan sebagai satu pasukan. Ahli-ahli Yang Berhormat, keupayaan Malaysia dalam menguruskan masalah tuntutan bertindih melalui.